Ιδρυση Αμίσθου Προξενείου της Ελλάδος στην πόλη Μανάους της Βραζιλίας, κατάργηση του Αμίσθου Προξενείου της Ελλάδος στο Σαλβαντόρ, μεταβολή της περιφέρειας αρμοδιότητας εμμίσθων και αμίσθων προξενικών αρχών και επέκταση της περιφέρειας αρμοδιότητας του Προξενικού Γραφείου της Πρεσβείας Μπραζίλια. Ιδρύεται Άμισθο Προξενείο της Ελλάδος στην πόλη Μανάους της Βραζιλίας. Η περιφέρεια αρμοδιότητος της άμισθης προξενικής αρχής θα εκτείνεται στις εξής περιοχές: Πολιτείες Αμαζόνας, Άκρε, Ροντόνια, Παρά, Ροράϊμα και Αμαπά. Το Άμισθο Προξενείο της Ελλάδος στο Σαλβαντόρ της Βραζιλίας καταργείται Η περιφέρεια αρμοδιότητας των εμμίσθων προξενικών αρχών της Βραζιλίας καθορίζεται ως εξής: α) Το Γενικό Προξενείο της Ελλάδος στον Άγιο Παύλο περιλαμβάνει τις Πολιτείες Αγίου Παύλου (εκτός της πόλης Σάντος) και Μίνας Ζεράϊς. β) Το Γενικό Προξενείο της Ελλάδος στο Ρίο Ιανέϊρο περιλαμβάνει τις Πολιτείες Ρίο Ιανέϊρο, Εσπίριτο Σάντο, Μπαία, Σερζίπε και Αλαγκόας. Η περιφέρεια αρμοδιότητας των αμίσθων προξενικών αρχών ορίζεται ως εξής: α) Το Άμισθο Προξενείο της Ελλάδας στην Κουριτίμπα περιλαμβάνει τις Πολιτείες Παρανά, Σάντα Καταρίνα και Ρίο Γκράντε ντο Σούλ. β) Το Άμισθο Προξενείο της Ελλάδος στο Ρεσίφε περιλαμβάνει τις πολιτείες Περναμπούκο, Παραίμπα, Ρίο Γκράντε ντο Νόρτε, Σεαρά, Πιαουί και Μαρνιάο. γ) Το Άμισθο Προξενείο της Ελλάδος στο Σάντος περιλαμβάνει τους Δήμους περιοχής Μπαϊσάντα, Σαντίστα Πολιτείας Αγίου Παύλου. Η περιφέρεια αρμοδιότητας του Προξενικού Γραφείου της Πρεσβείας . Μπραζίλια εκτείνεται στην Ομοσπονδιακή Περιοχή και Πολιτείες Γκοϊάς, Τοκαντίνς, Μάτο Γκρόσο ντο Νόρτε και Μάτο Γκρόσο ντο Σούλ. Στον Υπουργό Εξωτερικών αναθέτουμε τη δημοσίευση και εκτέλεση του παρόντος διατάγματος.